Beskyldes for kampfiksing etter dette Galatasaray-målet
Kampen mot hovedstadsklubben Genclerbirligi var på vei til å ebbe ut med et 0-0-resultat da nederlandske Wesley Sneijder sendte Galatarasaray i føringen med et lavt skudd i matchens 66. spilleminutt. Ballen er tilsynelatende innenfor keeper Kaplans rekkevidde, men han ser ut til å trekke tilbake hånden i siste øyeblikk. Resultatet sørget for at Galatasaray var seks poeng foran byrivalen Fenerbahce, som i sin tur kuttet ned på forspranget til tre poeng med sin 1-0-bortetriumf over Mersin. Det er to runder igjen av ligasesongen i Tyrkia. Her kan du lese våre øvrige vurderinger av dagens oddsobjekter Presidenten i den tyrkiske midt på tabellen-klubben Genclerbirligi, Ilhan Cavcav, har benektet at lagets hans var involvert i kampfiksing i lørdagens bortemøte med Galatasaray. Rett nok innrømmer han at Kaplan «kunne ha strukket seg ut bedre», for å stoppe ballen. Men overfor avisen HaberTurk beskriver han burvokteren som en «ærlig keeper med karakter». – Jeg tok ett steg til feil side. Før jeg tok det steget, gikk ballen via en av lagkameratene mine sin fot og jeg så ballen i siste øyeblikk. Så jeg ble tatt på feil fot. Da ballen gikk forbi meg, trakk jeg til meg hånden, sier Kaplan. Helgens hendelse fikk tidligere Chelsea-avslutter og nå spiss for byrival Besiktas Demba Ba til å poste en kryptisk melding på twitterkontoen sin: Some people in this world must really be ashamed — Demba Ba (@dembabafoot)16.05.15, 09:07 – Noen mennesker her i verden må virkelig skamme seg, lyder Bas kommentar. Han får støtte av den tidligere Fenerbahce-backen Bilal Niyaz, som på sin twitterkonto ifølge Daily Mail melder at Tyrkias fotballforbund må få orden på landets kampfiksing-problem, og hvor han hevder han var flau av å spille i tyrkisk fotball. Det er ikke første gang beskyldninger om kampfiksing har rammet tyrkisk fotball. Så sent som i 2011 ble det iverksatt en granskning av 19 kamper. Flere domavsigelser førte til fengselsstraff, ifølge The Mirror. De er senere blitt anket, og ny rettsprosess tar til i januar. Til kveldens cupmatch har Galatarasay 4-1 å gå på fra den første semifinalen. Derfor har manager Hamza Hamzaoglu utelatt fem nøkkelspillere til den troppen som mandag kveld reiste til Sivas i sentrale Tyrkia. Blant annet gjelder det den uruguyanske landslagskeeperen Fernando Muslera , brasilianeren Felipe Melo (mb), Wesley Sneijder (mb) og lagets toppscorer Burak Yilmaz (a). Galatasaray har sluppet inn flest baklengsmål av de fire beste toppserielagene, men kommer fra fem strake ligaseirer med målforskjellen 6-0. Sivasspor har berget serieplassen, men viser lunken form, og har bare vunnet fire av 16 hjemmekamper i Süper Lig. Slik det står er Galatasaray trolig mest interesserte i å kontrollere ut kampen og å unngå skader, og vi foreslår hjemmeseier i et 1-0-handikappspill til 1,41 i odds. Kampen må kombineres og valget falt på AGF som bare er fire poeng unna en opprykksfest til dansk Superliga. Hjemmelaget kunne vise til 11-3-0-flyt før det overraskende 0-1-hjemmetapet for Fredericia torsdag. Dermed er det ny matchball i kveld mot et HB Køge som kun har vunnet en av fire siste bortekamper. Spillestopp for denne dobbelen til 1,90 er kl. 18.25.
Målvakten Ferhat Kaplan ser ut til å trekke til seg hånden på Wesley Sneijders-matchvinnermål for gulljagende Galatasaray. Det har ført til beskyldninger om kampfiksing i tyrkisk eliteserie. Galatasaray. Det har ført til beskyldninger om kampfiksing i tyrkisk eliteserie.